ming030890/wiki-yue-high-quality huggingface dataset:
注音符號

注音符號，舊時又叫注音字母，係中華民國國語嘅官方標音符號。注音符號用清末民初學者章太炎發明嘅記音字母做藍本，現行版本總共有37個符號。

歷史
1912年，中華民國召開臨時教育會議，通過制定並採用《注音字母案》，以消滅文盲。1913年教育部召開讀音統一會，通過馬裕藻、朱希祖、錢稻孫、許壽裳、周樹人等人提案，以老師章太炎所造嘅「紐文」、「韻文」為基礎，喺方案中選取15個字母：「ㄇㄈㄅㄌㄏㄕㄊㄙㄧㄩㄛㄟㄠㄥㄢ」，再改造部分漢字得出23個字母，另外造一字母「ㄦ」，共計39個。
喺中國大陸，呢套符號喺1958年由中華人民共和國推行嘅漢語拼音取代，而家得返中華民國政府控制嘅臺灣地區用到而家。
泮水

學宮，有遞個名叫「泮水」，呢時泮水讀pun3 seoi2，泮讀判。呢個名出自《詩·魯頌·泮水》，一般認為「泮水」指泮宮之水（學宮），不過另有一種講法認為「泮水」係魯國一條河，泮宮係泮水邊嘅魯候之宮。
泮水鄉，中國廣西百色右江區嘅鄉，讀pun3 seoi2 hoeng1。
泮塘，佢有遞個名叫「泮水」，呢個名比較少人用。呢時泮水讀bun6 seoi2，泮讀叛，係地名特殊讀音。
泮溪酒家

泮溪酒家（泮讀畔，廣州地名嘅特殊讀法，粵拼：bun6 kai1 zau2 gaa1）係中國廣東省廣州市嘅一間好出名嘅老字號酒樓，喺荔灣區龍津西路嘅荔灣湖公園東門同荔枝灣涌之間嘅位嗰度。呢間酒樓喺1947年開始創辦。

名
呢間酒樓係因為喺荔灣嘅泮塘地區，而且隔籬有五條溪，而呢五條溪入面有條嗌「泮溪」先至改咗噉嘅名。

史
其實呢間酒樓喺1947年由粵人李文倫同埋李聲鏗呢兩位嚟搞嘅一間酒樓。嗰時嘅泮溪都係用竹木松皮嚟搭喺荷塘上面嘅大棚，而職員方面，凈係得四十位到，而座位就有差唔多200個。雖然話嗰時間酒樓好簡陋吓，但佢幾有鄉下特色同田園嘅嘢，搞到啲人既逍遙又浪漫，加上李氏兩爸孫喺度關注緊呢間酒樓嘅經營情況，由於佢出嗰啲嘢嘅特色好靚，加上鬼咁多人嚟讚，所以搞到好多食客成日嚟呢度幫襯嘅。結果呢間酒樓慢慢噉俾好多知識界同文化界啲人成日嚟呢度傾偈同食過返尋味。呢間嘢咪睇佢細啊，其實生意方面都幾犀利吓，甚至重有埋響噹噹嘅聲譽返嚟，一直到1950年代初，呢間酒樓已經都好出名下。
間酒樓喺1956年變成公私合營企業之後，甚至喺1958年轉成國營企業。嗰時由於要接待鬼佬嘅關係，廣州市同荔灣區嘅政府決定咗用天時、 地利、人和嚟接已經出咗名嘅泮溪酒家之後，甚至重將佢整成間大型嘅園林酒家。喺1959年10月1號嘅中華人民共和國成立十周年嗰日，西區人民政府就成立咗改建泮溪酒家領導小組嚟搞大規模嘅改建工程。後嚟組建人員唔停噉喺度努力，最後深入咗好多間深宅大院而搞掂咗一系列同清朝時期有關嘅嘢。而呢個裝修工程喺1960年7月1號先至搞掂。
喺文化大革命嗰陣，由於受到嗰時破四舊嘅風氣影響，泮溪啲人就將啲文物用夾板封存嗮，甚至重油埋紅油，寫埋標語同革命口號而搞到紅衛兵先至冇喺度搞搞震。
喺文革之後，呢間酒樓喺度唔停噉發展，一直發展到而家有成差唔多兩千個餐位，六百幾員工，日日搞三茶市、兩飯市嘅一間高、中、低檔一齊搞埋嘅大型食府。甚至喺1996年——1998年期間，攞埋中華老字號嘅同時，甚至連中國國家級嘅特級酒家，廣州市著名商標都攞埋。雖然話喺1990年代尾之後嘅生意就越嚟越差，但係佢喺2005年6月俾人公佈咗係廣州市登記保護文物單位，甚至喺嗰年8月俾荔灣區政府睺實咗，不過始終喺嗰年11月24號發咗招商都冇人應。不過喺2006年8月份，由於香港嘅四洲集團用咗3800萬蚊嚟攞咗泮溪酒家嘅99％產權，結果喺嗰年12月停咗業嚟搞重新裝修，一直到2008年2月3號先至重新開業。
2016年4月25號，間酒樓變成大陸電影《極限挑戰》嘅拍攝現場。同年5月2～4號，有街坊發現酒樓正門上邊嘅牌匾變成「慧鳴酒樓」，搞到好多街坊以為酒樓執咗或改名。其實係虛驚一場，實際佢「改名」嘅事同拍《風中有朵雨做的雲》嘅電影有關。
泮塘

泮塘（呢個廣州地名有特殊讀音，泮讀畔，塘要陰上變調，粵拼：bun6 tong2；英文：Pun Tong）係位於廣州西關嘅一笪地，大約喺荔灣區龍津西路、荔灣湖、泮塘路、泮塘五約一帶。舊時係南漢後主劉鋹嘅御苑昌華苑嘅一部分，到清代係南海縣恩洲堡十八個鄉之一，泮塘鄉係之中最富庶嘅鄉。泮塘最出名嘅特產係泮塘五秀，即係蓮藕、茨菇、馬蹄、茭笋、菱角。

地名
根據清代廣東大儒屈大均《廣東新語》記載，「泮塘」呢個名係由「半塘」化過來。當時西門打西，從龍津橋到蜆涌方圓二十里內有好多池塘，佔地過半，因為一半係魚塘，所以叫「半塘」。根據呢個記載，當時「半塘」呢個名所指嘅範圍係好大嘅，幾乎係西關嘅代名詞，連陳家祠都喺呢個地頭，後來呢個名嘅範圍縮細，而家泮塘內分爲從首約到五約共五個約。
民間口耳相傳另一個神話來解釋呢個地名：從前呢度有眼塘，呢眼塘得意嘅地方在於佢常年滿水，就算其他塘乾底，佢都係滿嘅；有年大旱，村民就用呢眼塘嘅水淋田，水位係噉落，不過落到一半就唔再落，第二日眼塘重新滿水，村民覺得神奇，於是嗌佢做半塘，用佢來起村名。另外半塘又叫半溪（泮溪、泮嘅讀法一律同叛），有啲人嗌半水（泮水）。
至於而家呢個名，係從宋代開始。相傳有位老先生行經呢處，打聽當地名，村民話係「半塘」，一半嘅半，先生笑講半半聲未滿有咩好聽？落多三點水咪重好。村內嘅父老聽咗又覺得係，所謂「泮」即係「入泮」，意思係返學讀書，因為古代嘅學宮又叫「泮宮」「泮水」，入學宮讀書就叫「入泮」。啲村民都想子孫出人才，爲咗攞意頭，一於改名做「泮塘」，重起咗支文塔希望文澤後世。

史
古時候泮塘一帶係海，後來珠江泥沙沖積，唐朝時形成陸地。因為新沖出來嘅地方地勢低，啲人就開挖池塘，係塘基種荔枝、龍眼，逐漸成為荔枝灣一部分。據《廣東新語》，呢度嘅村民十之八九種蓮藕，夏天時賣蓮藕、蓮花，秋天曬乾荷葉透爐，連浸煙都有荷香。除咗蓮藕，荔枝都係重要生計，據《廣州城防誌》，種荔枝嘅人家有幾千戶，荔枝熟時，係荔枝灣嘅一處風景，「十里紅雲、八橋畫舫，遊人萃焉」。
因為呢度風景好，所以呢度建造過幾多園林。唐朝時嶺南節度使鄭從讜喺度築荔園，後來變成古蹟鄭公堤；南漢時成為御苑，當時南漢雖然偏居兩廣，因為海貿發達，有段時間都幾有錢，幾任皇帝一代闊佬過一代，大興土木，珠江兩岸起咗好多御苑。泮塘嘅昌華苑係其中之一，入邊起咗好多豪華宮殿，荔枝熟時皇帝就同內臣寵妃遊花園，重搞咗個「紅雲宴」，令呢度熱鬧一時。後來宋軍征服南漢，焚燬咗昌華苑。清代，呢度則有嶺南園林嘅傑作海山仙館。
近代以來，泮塘作為荔枝灣一部分，成為廣州有名嘅風景區，當時泮塘地方都係嶺南水鄉嘅風貌。不過呢幾十年來，廣州市區擴張，有城牆圍住嗰陣，泮塘係城外嘅鄉下，而家泮塘地方徹底城市化，已經睇唔到往日嘅水鄉景色，好多河涌消失，得返1958年挖嘅荔灣湖重見到樹木湖水。
21世紀初，廣州市政府開通咗中山八路同龍津西路之間嘅泮塘路，將佢變成「廣州美食一條街」。2007年市政府決定清拆泮塘五約嘅民房，攞出3.6萬平方公里笪地擴建荔灣湖公園。2013年，搞泮塘改造，近半老屋會保留，不過因為原住居民要搬趄，啲人認為日後泮塘會物是人非。

荔枝灣涌
内文：荔枝灣
原本泮塘一帶嘅河涌因為工業化而污染嗮，變成臭涌而畀人冚蓋，後來2010年廣州搞亞運會，就順便使咗一億幾人民幣整治河涌，其中嘅大工程就係將舊時西關涌掀蓋復涌，恢復咗舊時嘅風貌，而家週邊變成咗旅遊區。

仁威廟
内文：仁威廟
仁威廟係泮塘重要文物，目前嘅保護級別屬省級，佢係間北帝廟，農曆二月初八係仁威廟誕。有個古仔話，從前有兩兄弟叫亞仁、亞威，有日佢哋撈到嚿怪石，抬返屋企供奉，從此生活得心應手，呢件事傳遍鄉里，十里之內都有人拜，於是啲人起咗座廟，鄉人據兄弟嘅名起做「仁威廟」。

泮塘五秀
泮塘五秀係泮塘有名嘅特產，係指泮塘出產嘅菱角、蓮藕、馬蹄、茨菇、茭笋。因為出產嘅品質好靚，所以聲明遠播。
傳說話舊時啲村民經常去西禪寺裝香，同嗰度嘅和尚好熟，有回和尚贈村民五種水生植物種子，話係供佛嘅五種仙果，話過咗排會有場大雨，浸曬啲嘢，得呢五種仙果生存到。啲村民搦返去種，之後真係有場大雨浸到連水稻都無得生，反而呢五種植物生得重旺，之後啲村民就將佢哋當作本村特產。
開頭時佢哋其實係嗌「泮塘五瘦」，因為呢五樣嘢落鑊炒時要落足油，若果唔係隻鑊就生鏽，食油咁多就係瘦物，所以嗌「五瘦」。但後來瘦瘦聲好難聽，就嗌成「五秀」，表示呢五樣嘢係泮塘嘅名產，品質好好。
而家因為泮塘都變成市區，無曬泥湴，所以基本絕產，得同泮塘隔條珠江嘅大坦沙嘅坦尾重有少少種緊。
泮涌

泮涌（Pan Chung），早年名為湴涌，又名湴湧，係香港一地，亦係一村，喺大埔，近家下大埔綜合大樓。泮涌村於鄉事會七約中屬翕和約，大埔鄉事委員會。村喺南邊有新泮涌，又叫泮涌新村。泮涌好近港鐵東鐵綫火車軌，喺家下大埔墟站西面。

地理
泮涌西面靠山，佢北面有涌經過。

史
條村喺英國入主新界之前就喺度。文氏族人，由碗窰搬到泮涌。
太和市喺佢北邊，九廣鐵路起時，喺佢北面經過轉彎向太和市。後尾太和市稍南，泮涌以北，加多咗過大埔墟站，即係今日香港鐵路博物館。而沿火車軌東行，可以到運頭角。
佢周圍未開發之時，東南北三面都係田。
泮涌嘅村北嘅地，因為有火車站，太和市亦漸漸發大，變成家下大埔市區。
泮塘路

泮塘路 (廣州)：廣州市荔灣區入面嘅泮塘路。
泮塘路 (佛山)：佛山市順德區入面嘅泮塘路。
滿江

滿江（1973年1月9號—）係中國男歌手、音樂製作人。

經歷
1998年6月，佢出咗第一隻唱碟《多變的海》。1993年3月，佢出咗第二隻唱碟《秘密花園》。2001年9月，佢出咗第三隻唱碟《奇跡》。2004年11月，佢出咗第四隻唱碟《四捨五入》。2007年11月，佢出咗第五隻唱碟《百萬富翁》。2010年10月，佢出咗第六隻唱碟《最美的時光》。2016年3月，佢出咗《Mr.Man》單曲；同年6月，佢出咗第七隻唱碟《Mr.Man》。2017年12月，佢出咗第八隻唱碟《東某日》。2021年，佢參加湖南衛視《誰是寶藏歌手》。
滿氏

滿（粵拼：mun5）係唐人姓氏，喺《百家姓》裏頭排第351位。

名人
呢篇滿氏係同姓氏有關嘅楔位文章，重未寫完嘅。麻煩你幫手充實佢。
滿文軍

滿文軍（粵拼：mun5 man4 gwan1；簡化字：满文军；英文：Man Wenjun；1969年4月22號—），中國北京市平谷區祖務村人，漢族，流行音樂歌手。

生平
滿文軍喺一個農民家庭出世，1986年參加北京農村歌手大獎賽，獲得優秀歌手獎，開始行職業音樂人道路，1992年開始喺歌廳駐唱去生活。1996年，佢以一隻《懂你》攞咗中央電視台全國青年歌手電視大獎賽通俗唱法專業組第1名，就咁出咗名。1998年8月同李俐結婚。

涉嫌聚眾吸毒
2009年5月19號凌晨，滿文軍同老婆李俐喺北京朝陽區工體附近某酒吧涉嫌聚眾吸食搖頭丸等毒品。警方目前已確認佢尿檢呈陽性。6月3號，佢行政拘留期滿。6月8號佢就「吸毒事件」公開道歉。2009年8月3號，佢嘅老婆涉及毒案，法庭當庭判決李俐有期徒刑一年，同罰款2000蚊。庭審入面，檢察官以「未到庭的證人」嘅身份，提供咗滿文軍嘅證言。佢嘅證言明確指認聚會係佢老婆提前半個幾月組織嘅。佢到場後，親眼睇到老婆同其他2個人一齊喺度吸食K粉。2009年11月7號，滿文軍喺四川成都正式復出。

《我是歌手》第二季
2014年2月，加盟湖南衛視《我是歌手》第二季、為第三位補位歌手，喺第四輪遭到淘汰，之後喺突圍賽演唱《特別的愛給特別的你》同《懂你》以第五名突圍失敗。
滿族

滿族（粵拼：mun5 zuk6；滿文：ᠮᠠᠨᠵᡠ，穆麟德：Manju；中國標準羅馬字：Man，字母代碼：MA，數字代碼：11），原稱滿洲族，以前亦稱為滿民、滿人等，係中國一個少數民族。滿族散居中國各地，最多人住喺遼寧，其他散居喺吉林、黑龍江、河北、內蒙古、新疆、甘肅、山東等省區同埋北京、天津、成都、西安、廣州、銀川等大、中城市。形成大分散之中有小聚居嘅特點。現時嘅主要聚居區已建立岫岩、清原、新賓、本溪、桓仁、寬甸、伊通、青龍、豐寧、寬城滿族自治縣、圍場滿族蒙古族自治縣及灤平、隆化等民族縣，同若干個滿族鄉。2000年統計嘅滿族人口係1,068萬。
滿樂時

滿樂時，古巴流行曲，查查樂曲，西班牙話歌，跟住查查舞流行，風行世界。曲詞出自古巴人羅仙道路伊夾飛道。樂譜一九五二年有，而錄音已知一九五五年就有，之後翻唱再翻奏，數都數唔晒，至今不斷。
並非所有錄音，唱晒所有歌詞。早年好多着重演奏，歌詞未必有，有亦只歌一啲。
廣東話版，一九六一年有齣戲叫分期付款娶老婆，鄧寄塵同新馬師曾，有串燒歌一小段。而同年又出碟，鄧寄塵同鄭碧影唱支詐肚痛，男女對唱嗌交歌。之後都有人翻唱。支歌八十年有喇叭正露丸賣告白改詞借用。

文
西班牙話曲名，一般寫Rico Vacilón，然而又有Qué Rico Vacilón，又有Vacilón Qué Rico Vacilón。Vacilón以古巴理解，好時、美時、樂時，要人好好享受。Rico解富解豐。故此英文亦Lots of Fun之名。而Vacilón亦可理解成宴，英文又有Have a Ball之名，舞會咁解。
滿江紅

滿江紅係一個詞牌，最出名嘅作品係南宋名將岳飛寫出嚟嘅《滿江紅·寫懷》。
滿江紅系列嘅詩句，若果搵粵語讀係可以讀得出抑揚頓挫嘅感覺，因為佢每句話最後一個字都係入聲。

怒髮衝冠，憑闌處，瀟瀟雨歇。抬望眼，仰天長嘯，壯懷激烈。三十功名塵與土，八千里路雲和月。莫等閑、白了少年頭，空悲切。

靖康恥，猶未雪；臣子恨，何時滅？駕長車，踏破賀蘭山缺。壯志饑餐胡虜肉，笑談渴飲匈奴血。待從頭，收拾舊山河，朝天闕。
」
粵文意思係噉：
「

我嬲到頭髮都豎咗起身，自己企喺欄桿側邊，陣雨啱啱停咗。抬起頭望住天空，忍唔住向住天空長嘯，一片報國之心充滿我個心。三十多年來雖然建立咗一啲功名，但同塵土一樣微不足道，南北轉戰八千里，經過幾多風雲人生。好男人，就要抓緊時間幫國家建功立業，唔好剩係將青春消磨，等到老嘅時後唔開心。

靖康之變嘅恥辱，去到依家都冇被人雪洗。作為國家臣子的憤恨，幾時先可以泯滅！我要駕往戰車向賀蘭山進攻，連賀蘭山都要踏為平地。我滿懷壯志，打仗肚餓就食敵人嘅肉，講笑口渴就飲敵人嘅鮮血。等我重新收復舊日山河，再向皇帝報告勝利嘅消息！
」
炮台山道

炮台山道（英文：Fortress Hill Road），係香港北角一條馬路，由英皇道、大強街交界開始，去到天后廟道同雲景道交界。
炮房

炮房（粵拼：paau3 fong4*2）／砲房係專畀人喺入面扑嘢嘅房間，例如淫窟同時鐘酒店嗰啲。有兩種解釋個詞來源嘅講法。
一、引申自官話潮語，解重色輕愛噉性交嘅「打炮」。
二、豹房嘅俗寫；相傳明武帝朱厚照在位時，京城有唔少養猛獸嘅地方，專畀皇室貴族參觀。皇帝經常去間養豹嘅「豹房」，濫用嗰處來搞女人，於是呢個名就有咗淫亂場所嘅引申意義嘞。
炮台山站

炮台山站（粵拼：paau3 toi4 saan1 zaam6；英文：Fortress Hill Station）係香港港鐵港島綫，個站喺英皇道同油街交界地底，因為近以前北角炮台(而家係皇都戲院)而命名。喺個站起咗之後，呢個銅鑼灣同北角交界嘅地方，亦都畀人誤叫「炮台山」。個站上蓋發展咗康澤花園。特別嘅喺呢個站冇升降機來往大堂同地面，係全港鐵網路唯一出現呢個情況嘅車站。

 
路軌
呢個站嘅扶手電梯係全個港鐵系統最長嘅。

車站月台
炮台山站設有一個島式月台，並裝有月台幕門。位於英皇道地底，上蓋發展咗康澤花園。炮台山站同附近天后站嘅距離只有大約480米，係香港相距第2短嘅兩個重鐵站，約1分鐘車程（相距最短嘅係太子站同旺角站，只有大約400米）。
炮台山站嘅設計入面，只有4條扶手電梯連接車站大堂同月台，喺港島綫通車嗰時，嗰4條扶手電梯係全港鐵路系統最長嘅扶手電梯，喺月台東面，同1部升降機（東面的樓梯旁）。此外，炮台山站月台東面有一條非常隱蔽嘅樓梯（升降機旁）通往大堂，因為位置偏遠而且大堂同月台之間距離比較長，好少乘客用。曾經有青年喺嗰條樓梯與未成年少女發生性行為被捕。

利用狀況
炮台山站近住多間中學，例如金文泰中學、張祝珊英文中學、顯理中學等等，區內亦有多個大型屋苑、甲級商廈、酒店同埋服務式住宅（例如 Shama Fortress Hill），故此呢個站喺平日返工放工同返學放學嘅繁忙時間人流比較多。而星期六、日同公眾假期嘅人流比平日繁忙時間少。
港鐵喺呢個站亦提供來往寶馬山專線小巴49M嘅轉乘優惠，乘客喺炮台山站轉專線小巴49M可以慳$0.5，因此唔少寶馬山上嘅乘客喺炮台山站轉港島綫。
和富家居庭設有適用於該站嘅港鐵特惠站，為用成人八達通卡嘅乘客提供港幣2元車費回贈。

車站計劃至落成（1967-1985）
1967年，喺地鐵規劃港島綫初稿中，呢個車站叫「銅鑼灣站」，大約位置喺油街一段英皇道，同埋七海商業中心嘅地底，同而家炮台山站位置相約。1980年，地鐵更改對港島綫嘅規劃，將原有嘅銅鑼灣站一分為二，叫域多利同埋炮台兩站。其中新增嘅域多利站喺銅鑼灣裁判署地底。兩站其後再分別改名做「天后站」同「炮台山站」，並於1985年5月31號同港島綫一齊啟用。
另外，喺早期炮台站計劃中，蜆殼街近七海商業中心一帶原本係南面大堂所在地，以便乘客由天后北一帶行去炮台站。但因為該區最終嘅可發展密度同埋規模因應東區發展而放緩，令人口比預期低，故此南面大堂喺較後期嘅港島綫規劃中被擱置。
根據《明報》報導，香港政府早喺1980年代初，已經喺英皇道嘉信大廈地下同地庫（七海商業中心）留定位畀日後起車站出入口。東區區議會轄下嘅交通同運輸事務委員會喺2008年12月18號討論喺炮台山站起新出入口嘅事，多名區議員都要求港鐵公司利用個預留區。港鐵公司就話，炮台山站嘅人流雖然有輕微增長，但原有兩個出入口仍足夠應付，冇需要起新出入口；而現時炮台山站嘅位置同當初預留位置時規劃嘅有所差異，由車站連接至七海商業中心亦會比較遠。

車站啟用後至今（1985-）
炮台山站自啟用以來，除咗作出小規模翻新同裝月台幕門外，並無重大改變。直至2006年，地鐵公司喺車站加設更多車站商店，方便乘客。
炮台街

炮台街（英文：Battery Street），係香港九龍佐敦嘅一條馬路，由佐敦道開始，去到新填地街。
炮台里

炮台里（英文：Battery Path）舊名炮台徑，係香港中環一條馬路，由花園道開始，去到皇后大道中同雪廠街交界。街名係嚟自嗰時嘅美利炮台。
炮術遊戲

一隻 2D 炮術遊戲嘅圖解；遊戲地圖嘅地形有起伏，玩家控制各自嘅坦克向對方開砲。
炮術遊戲（英文：artillery game）係一種玩彈道嘅戰略遊戲。炮術遊戲最基本嘅玩法如下：
一隻炮術遊戲會涉及多過一位（人類或者由人工智能控制嘅都得）玩家，對局喺一幅地形有起伏嘅遊戲地圖上面進行；
每位玩家都控制住若干個單位，單位係一啲有大砲嘅物體，例如係坦克車同埋砲塔呀噉；
玩家要做嘅係指揮佢哋啲單位開砲，目的係要用砲嘅破壞力破壞嗮對手嗰啲單位；
唔同單位嘅砲嘅殺傷力可以唔同，而且如果有一砲打中咗地面，往往會搞到地面炸出一個大窿－即係話遊戲地圖嘅地形會喺對局嘅過程途中係噉出現變化，於是玩家就可以作出好似噉嘅計劃－「如果我以噉嘅次序向呢啲地方開砲，會令到幅地圖嘅地形起噉嘅變化，最後令到我方處於地勢上有利嘅位置，並且因為噉而贏」... 呀噉。
炮術遊戲即時同回合制都得。
炮術遊戲呢家嘢早喺 1970 年代中嗰陣經已存在，但當時嘅炮術遊戲因為受技術所限，通常都淨係以數字形式進行－即係遊戲冇圖像顯示啲砲同地圖嘅地形，淨係俾玩家睇一柞數字。要去到打後嘅 1990 年代中，現代嘅炮術遊戲先至興起－呢啲炮術遊戲有二維同三維嘅圖像顯示遊戲地圖，令到炮術遊戲開始受到遊戲界嘅注意。一般認為，第一隻現代炮術遊戲係 1995 年出嘅《Worms》，而 2001 年出嘅《Scorched 3D》呢隻自由開源遊戲係廿一世紀初一隻有返咁上下人氣嘅炮術遊戲作品。
漸近巨星分支

漸近巨星分支（asymptotic giant branch，AGB）係一粒低到中等質量恆星（0.6-10M⊙）生命階段嘅後期。喺呢段時期，粒恆星就快變紅巨星，會開始勁喪失質量，射出一大團氫氣。
漳浦

漳浦係中國福建漳州一縣，面積1981平方公里，人口84萬。
漸新世

漸新世係古近紀入面最後一個世，響3390萬年到2303萬年之前，即係響始新世之後、中新世之前。
地質時代
漸近線

有水平（y = 0）、垂直（x = 0）同傾斜漸近線（紫色線，y = 2x）嘅函數圖。
曲線嘅漸近線（zim6 gan6 sin3，英文：Asymptote），係一條線，使到曲線同呢條線之間嘅距離接近零，因為x同y座標度嘅其中一個或兩個座標趨近無窮大。
漵浦

漵浦（漵讀罪，粵拼：zeoi6 pou2）係中國湖南懷化一個縣，總面積3438平方公里，人口90萬。
漸進芭蕾技巧

漸進芭蕾技巧（Progressing Ballet Technique，簡稱「PBT」）係喺 2010 年代由澳洲芭蕾舞蹈員同芭蕾舞老師瑪莉·華頓馬康（Marie Walton-Mahon）開發嘅一套芭蕾舞教學方法。喺最簡單嘅情況下，PBT 涉及用到俾學生瞓平喺地下，並且將兩隻髀放喺健身波上面做出芭蕾舞舞步，嚟訓練學生嘅肌肉記憶同核心肌嘅穩定性。
漸雷獸

漸雷獸（Brontops）係已絕種嘅哺乳動物，個像同犀牛好似樣。以前「合味道」杯麵廣告見到一隻追趕原始人嘅大怪獸，就係呢一種。而電影「冰河世紀」亦將佢哋改名做犀牛。

外形
Brontops robustus
漸雷獸外型好似一隻犀牛，肩高 2.5 米，但係佢下面嘅品種 B. dispar 嘅大細就同好似而家嘅白犀牛。佢哋外觀好似有名嘅王雷獸，同樣喺鼻端上有好似角又粗又鈍突出嘅嘢，但較為細。根據2004年新建議嘅分類，漸雷獸應該併入做巨角犀屬。

打交
後嚟，一隻漸雷獸公嘅頭顱骨同其部份復原嘅肋骨一齊俾人發現，支持咗漸雷獸會用「角」互相打交嘅講法。造成呢種創傷嘅除咗係其他漸雷獸外，再冇其他可能。因為唞氣，啲咗肋骨郁來郁去，所以啲骨折一直復原唔到。成年嘅漸雷獸亦可能用角保護仔女，避免受肉齒目或者獵貓科之類獵食者襲擊。
漾日居

漾日居（The Waterfront）係香港西九龍港鐵九龍站第一期嘅私人屋苑，由永泰控股有限公司、淡馬錫控股有限公司、新加坡置地有限公司、吉寶置業有限公司、麗新集團有限公司，環球投資（百慕達）有限公司合組嘅財團投得，喺2000年與曾經喺九龍站裏面嘅迪生數碼世界同步落成。

屋苑背景
漾日居總共有六座樓，1288個住宅單位，單位面積由77至到232平方米。設計上可以經過空中花園去鐵路站，為居民帶嚟方便同悠閒嘅感覺。

歷史
1993年政府批准香港地鐵（後來嘅港鐵）起東涌綫，到九龍站落成之後，公司再發展住宅項目，例如凱旋門、君臨天下等等。漾日居落成之後，地鐵因為起基座（當時重未有名），而將C出口關閉咗8年。
白蘭

白蘭（「蘭」字有陽上變調，粵拼：baak6 laan2；學名：Magnolia × alba）係木蘭科含笑屬（中文：含笑屬）嘅常綠喬木，原產印尼，華南及香港市內常見。呢樖嘢係名貴嘅香花樹種。佢係雜交出來嘅樹。
另外，白蘭地同白蘭完全唔拉更。

名
呢種植物又可以嗌白蘭花、白玉蘭、楊桂花、拉丁學名另寫Magnolia alba或Michelia alba。

形態
呢樖嘢嘅樣非常之靚，成年都青咇咇。而花嘅方面，一般喺每年4～6月同埋8～9月開花，而且喺春夏兩季都見到好多花響度，重要唔停噉開，花重有好大埐濃嘅香味，但係佢開完花唔結果。佢鍾意喺好多光嘅地區嗰度生，唔單止生嘅速度快，而且唔單止樹嘅壽命都好長，甚至連花期都好長吓。

用途
呢樖嘢喺古代嗰時。成日用喺亭、台、樓、閣嗰度種。而家一般喺街頭入面，周街都可以見到佢，大多數喺城市嘅道路綠化嗰方面比較多。佢既啱喺園林入面種，又啱喺屋企入面搞盆栽都得。
白藤江

白藤江（越南文：滝白藤），綽號 Van Cu River，係一條流喺越南廣安市社（廣寧）佮水源縣（海防）之間嘅江，大約離𨷯六（越南文：Cửa Lục）下龍灣40公里。條江屬太平江水系（越南文：Hệ thống sông Thái Bình）。條江起點係計跟海防棱渡（phà Rừng）開始，隻渡口喺海防戥廣寧嘅邊界；終點係海防嘅南召江咟。江長32公里。
白藤江係跟南中國落河內嘅最佳水路，啲戰船得跟南召江咟經Kinh Thầy江、Đuống江、最屘到流經河內嘅紅河。而今係啲船噸位喺300-400噸之間噶旱澇兩春做運輸喺條江上。
石䊆畫，模擬938年場白藤江之戰
白藤江聞名自越南人嘅三場勝利：
938年白藤江之戰：吳權擊敗南漢；
981年白藤江之戰：黎桓擊敗宋；
1288年白藤江之戰：陳國峻擊敗蒙元喺越南第三次抗元戰爭裏頭。
而今喺白藤江口有3座廟供奉啊三位越南英雄：行涇亭（海防Lê Chân，供有吳權）、黎大行廟（喺明德市鎮，屬海防水源縣）撈陳興道廟（喺安江社，廣寧廣安）。特別噶係，有座場涇廟遺跡喺海防係供奉齊上述三位噶。

白藤江木樴灘
喺白藤江仲有啲木樴構成木樴灘，曾經攞來擺成陣抵禦敵船，由吳權最先使用喺938年來打敗南漢。而今有四笪埞發現有啲木樴灘。
白藤江木樴
有一笪木樴灘係喺隻近Chanh江噶大水窞啲，屬廣寧廣安市社安江坊。笪木樴灘係喺1953年着某隻農民喺挖土堆堤嘅區域裏頭發現。笪埞仲留有幾百條木樴，一尐係㢥直插噶，多數係向東偏15度角，插成「之」字形。啲木樴㞘底係尖噶，頂頭已經砞角損壞；平均長度係2 m至2.8 m；噻啲長至 3.2 m。木樴部分着斜切有0.8m～1m。木樴頂頭離地面有大概0.5m到超過1.5m。成柵木樴灘得圍有保護堤，面積220平米，其中42條木樴喺發現陣時處於原樣，有超2m深噶泥湴，突出部分0.2m到2m。南便半柵啲木樴密度係每0.9m到1.2m一條，北柵係0.9m到1.2m。
另一笪木樴灘係喺2005年着發現喺廣寧廣安南華一塊田裏頭，100m闊、300m長區域裏頭有幾十條木樴。根據專家講法，啲古人使噶木樴直徑7-10cm，最大到20-22cm，長2m以上，捉佢哋擺喺啲位置險要噶埞，並往一便笡45°角。
Má Ngựa田啲木樴灘喺2010年着發現並得到考察、測量。笪木樴灘長70m、闊30m；啲木樴係攞嘸同種類噶木做成，直徑6到22cm，堆成木牆噉子。
2019年繼續發現有Cao Quỳ木樴灘。
仲未識得係點插得啲木樴噶。雖然係噉，有傳說講古人係透過以下方式插木樴：1.劘尖木樴㞘；2.捉木樴㞘向下等佢沉到一定深度；3. 使索縛藤籮喺木樴頭；4. 捉圓石挃落籮等夠重帶木樴落；5.等到啱噶高度就除啲石出籮再劘尖木樴嘴。

過江橋
江上有座過江橋係喊做白藤橋喺禁江入白藤江笪埞，連接廣寧廣安莫家潭撈海防海安郡；佢都係條下龍-海防高速公路噶終點，條路喺2018年9月1號通車。
白蘭地

白蘭地，又寫做拔蘭地，舊時亦寫做罷蘭地（英文：brandy），係酒一種。通常當係餐後酒。
白薇秀

白薇秀（英語：Joanne Peh，1983年4月25號—），新加坡女演員，喺新加坡出世，曾經係新傳媒旗下經紀合約女藝人，亦係新傳媒七公主成員之一，2017年成為新傳媒旗下頭部合約女藝人。
佢老公係新加坡男藝人戚玉武。
白蘭氏

白蘭氏（Brand's）係星架坡健康食品牌子，最出名係整雞精，佢嘅樽裝即食燕窩亦出名。白蘭氏個名就係嚟自西方頭一個發明雞精嘅英國御廚H. W. Brand。
發祥街西遊樂場

發祥街西遊樂場（英文：Fat Tseung Street West Playground）係香港一公園同遊樂場，喺九龍深水埗發祥街西同英華街交界，行政上歸深水埗區。設施有硬地球場同五人足球場，係戶外免費。公園開朝七晚十一。
發粉

發粉又叫泡打粉，係焗麵包同蛋糕嘅材料，用嚟谷漲舊麵糰，食落就會有更加正嘅口感。
市面有啲麵粉已經溝埋發粉，叫自發粉。
發羅拉

發羅拉係阿爾巴尼亞嘅第三大城，人口大約13萬。
發育心理學

發育心理學（粵拼：faat3 juk6 sam1 lei5 hok6 | 英文：Developmental psychology），係個心理學分支，主要研究人類唔同年紀時嘅心理轉變，譬如細路同大人嘅心理差異。呢個分支本嚟叫兒童心理學，後尾心理學家發現大人嘅心理依然會隨年紀轉變，所以擴大咗研究範圍。

可以睇睇
玩，對於細路發育嚟講好重要嘅一種行為。
智力同智商
發育生物學

發育生物學係研究生物點生長嘅一個生物學子領域。
發興街

發興街（英文：Fat Hing Street）係香港上環一條馬路，由皇后大道西同皇后街交界開始，另一邊係掘頭路。
發興街曾經有間舖頭叫「發興行」，條街就係以佢命名。
發聲

發聲喺語音學上係指透過喉嚨嘅聲帶震動而發出各種聲音。
白賴仁梅

白賴仁·哈勞德·梅（英文：Brian Harold May；1947年7月19號—），係英國一位結他手同埋天體物理學家，英格蘭倫敦人。佢身為皇后樂隊結他手而出名，佢最成日用枝電結他係佢自己喺屋企同老竇一齊整出嚟嘅Red Special。皇后樂隊嘅《We Will Rock You》、《表演必須繼續》、《I Want It All》等正係出自佢嘅手筆。
佢同費迪墨格利、羅渣泰勒一齊創立皇后樂隊，再之前大學時曾經同羅渣泰勒一齊組成過微笑樂隊。喺1991年費迪墨格利死咗之後，皇后樂隊暫停咗一段時間，期間低音結他手John Deacon退休。而家佢羅渣泰勒繼續以皇后樂隊嘅名義，聯同歌手亞當藍伯活動。

早年
白賴仁梅1947年7月19號喺英國倫敦漢普頓美度石士郡出世，係屋企嘅獨仔。
白道

白道，月在天所行嘅道。白道同黃道好近，夾角平均為五度左近，即黃白交角。兩道相交之處，為升交點同降交點，若果月行到依兩點，就有日食月食。
古時二十八宿均在白道，所以叫月舍。

黃白交角
交角變化不定，少則四度五十七分，多則五度十九分，平均五度九分，一百七十三日為一周期。
白遼士

白遼士（法文：Hector Berlioz ，1803年12月11號—1869年3月8號），係法國作曲家，出名作品包括《幻想交響曲》同《安魂曲》。
白醋

白醋，又叫蒸餾醋，係蒸餾酒過程順帶整出嚟嘅食醋，透明無色，醋酸含量3到5%。
白賴恩赫頓

白賴恩赫頓（英文：Brian G. Hutton，1935年1月1號—2014年8月19號）係一個美國嘅男電影導演、電視演員、電影演員，佢喺1954年出道。
白起

白起（前332年—前257年）戰國時期秦國人，軍事家兼名將。由於佢做將軍三十年嚟，幫秦國攞咗三十座城池，殺左百萬敵軍兼無輸過一場仗，所以被封做武安候。佢同王翦，李牧，廉頗合稱「戰國四大名將」。
佢憑係長平之戰活活坑死趙軍，只放後生士兵回國而出名。後來因為功高被秦昭襄王被逼自殺。
關於佢嘅身世，有人話佢嘅祖先係秦穆公嘅時期嘅白乙丙將軍。白乙丙嘅後代都姓白，而白起係佢嘅後人。但係唐朝詩人白居易卻話係白姓先祖世系嘅《故鞏縣令白府君事狀》記載過白起嘅祖先係楚國嘅公族白公勝。由於白公勝謀反失敗所以自殺，佢嘅仔就逃咗去秦國，世世代代都係秦國做將軍，所以白起係佢嘅後代。
渣打銀行 (香港)

渣打集團（渣打銀行(香港) 母公司）晌倫敦同埋香港嘅交易所都有上市，並且名列富時指數頭25間公司（以市值計算）之一。倫敦交易所上市代號係 STAN；香港交易所上市編號係 2888。
2009年為紀念渣打銀行喺香港成立150週年，發行全球首張一百五十元鈔票。渣打銀行今次總共出咗100萬張面值150蚊嘅紀念鈔。
渡鴉

渡鴉（學名：Corvus corax），係鴉屬嘅一種雀，亦係最常見嗰種烏鴉。
渣剌島國際爵士節

渣剌島國際爵士節（韓文：자라섬國際재즈페스티벌；英文：Jarasum International Jazz Festival）係每年秋天喺韓國京畿道加平郡加平邑（韓文：가평읍）達田里嘅渣剌島（韓文：자라섬）舉辦嘅國際爵士節。
呢個音樂節嘅目的係想向大眾推廣爵士樂，向韓國國內介紹有實力而啲民眾唔多知嘅爵士樂家，所邀請嘅人有啲來自第三世界國家，有啲係本地樂隊。每年有近100支隊來表演，佢嘅舞臺有10個左右，除咗其中有2個係免費外其他都要畀入場券，而佢嘅入場費同同等規模嘅音樂節比落算平。
2013年累計遊客超過100萬，成爲韓國代表嘅音樂節之一。2009年、2010年畀韓國文化體育觀光部指定爲有望音樂節，2011年到2013年間指定爲大韓民國優秀音樂節，2014年評爲最優秀音樂節，個名慢慢響起身。
渣打香港馬拉松

渣打香港馬拉松（粵拼：zaa1 daa2 gwok3 zai3 maa5 laai1 cung4），簡稱渣馬，又叫香港國際馬拉松，係香港最大型嘅馬拉松賽，渣打銀行贊助，由1997年開始舉辦。
香港國際馬拉松會搞三種賽事：馬拉松（42.195公里）、半馬拉松（21.0975公里）同埋10公里賽，每場賽再跟性別同年紀分組。
賽事每年都吸引數以萬計參賽者參加，賽事喺2004年至2009年間更加成為了渣打馬拉松全球最強之戰4個分站嘅最後一站，以及難度最高的一站（另外3個分站分別係肯尼亞奈洛比站、新加坡站同印度孟買站），由2010年開始，贊助商渣打銀行唔會再舉辦全球最強之戰。
2012年，渣打馬拉松賽事首度獲國際田聯（IAAF）認可為銅級道路賽事。2013年嘅賽事更加獲國際田聯升格為銀級道路賽事。2016年，渣打馬拉松正式獲國際田聯升格為金級道路賽事至今。
2017年開始，大會推出官方手機應用程式畀跑手同一般市民免費下載，除咗提供賽事資訊之外，仲可以實時追蹤跑手位置，並可自拍上載至社交網站。

1997年（渣打港深馬拉松）
由香港上水起步，經落馬洲皇崗，終點喺深圳。

1998年（渣打新機場馬拉松）
由青馬大橋起步，並以香港國際機場跑道做終點。

1999年
於中環作起點，途經西區海底隧道同長青隧道，並以九龍深水埗運動場為終點。

2000年
由尖沙咀香港文化中心出發，途經尖沙咀海濱花園、多個喺九龍嘅公共屋邨同橫跨汀九橋，以深水埗運動場為終點。

2001年至2007年
賽事喺九龍尖沙咀彌敦道近美麗華酒店起步，路線經過柯士甸道、廣東道，然後上西九龍公路、長青隧道，喺青馬大橋同汀九橋折返經西區海底隧道、港島林士街天橋、畢打街隧道、夏愨道天橋、添美道、分域碼頭街。終點喺灣仔金紫荊廣場。

2008年至2009年
10公里
賽事首次移師港島區東區走廊舉行。參賽者要由維園行上東區走廊先可以到達起點。香港東區走廊近興發街維園出口起跑 → 東區走廊西行線 → 筲箕灣折回點（距終點6公里）→ 東區走廊西行線 → 維園道西行線 → 告士打道天橋 → 維多利亞公園終點
半馬拉松
尖沙咀彌敦道介乎金巴利道同加連威老道起跑 → 柯士甸道 → 廣東道北行線 → 匯翔道西行線 → 連翔道北行線（過佐敦道後轉入南行線）→ 西九龍公路南行線 → 青葵公路南行線 → 荔景折回點（距終點14公里 → 青葵公路南行線 → 西九龍公路南行線 → 西區海底隧道往香港島方向（距終點6公里） → 干諾道天橋東行 → 干諾道中東行線 → 畢打街隧道 → 夏慤道天橋 → 添美道 → 分域碼頭街 → 會議道 → 鴻興道 → 馬師道天橋 → 駱克道 → 東角道 → 記利佐治街 → 維多利亞公園終點
全程馬拉松
尖沙咀彌敦道介乎金巴利道及加連威老道起跑 → 柯士甸道 → 廣東道北行線 → 匯翔道西行線 → 連翔道北行線（過佐敦道後轉入南行線） → 西九龍公路南行線 → 青葵公路南行線 → 長青隧道南行線（距終點31公里） → 青馬大橋東行線 → 馬灣折回點（距終點26公里） → 青馬大橋東行線 → 汀九橋北行線 → 汀九折回點（距終點20公里） → 汀九橋南行線 → 長青隧道南行線 → 青葵公路南行線 → 西九龍公路南行線 → 西區海底隧道往香港島方向（距終點6公里） → 干諾道天橋東行 → 干諾道中東行線 → 畢打街隧道 → 夏慤道天橋 → 添美道 → 分域碼頭街 → 會議道 → 鴻興道 → 馬師道天橋 → 駱克道 → 東角道 → 記利佐治街 → 維多利亞公園終點

第24屆2021年1月24號 因應武漢肺炎疫情，更改為2021年10月24號4,0006,5008,00018,500全程馬拉松（全馬）HK$450（本地跑手）USD$70（海外跑手）半馬拉松（半馬）HK$400（本地跑手）USD$65（海外跑手）10公里賽（10K）HK$360（本地跑手）USD$60（海外跑手)
另外，設有區議會盃、領袖盃、紀律部隊盃同最鼎力支持大獎等盃賽及活動。

區議會盃
每區以隊際形式派出十名跑手參加十公里挑戰組賽事，頭七名跑手成績（其中必須包括一名區議員）總和計算總成績，頭三名最佳成績嘅所屬地區獲獎。

紀律部隊盃
每紀律部隊以隊際形式派出十名跑手參加十公里挑戰組賽事，頭八名跑手成績總和計算總成績，首三個最佳成績嘅紀律部隊獲獎。

全城參與大獎
大會統計所有參賽跑手所居住嘅地區，頭三個最多參與人數嘅地區得獎。

最鼎力支持大獎
參賽人數達200名或以上嘅單位可以競逐盃，參賽人數最多嘅頭三名，將獲邀出席馬拉松嘉年華，並獲頒『最鼎力支持大獎』乙個。

半馬拉松挑戰組鬼祟收緊比賽限時
2019年2月9號，距離比賽前唔夠8日，田總上載比賽手冊，鬼祟修改半馬挑戰組比賽安排，將限時由接受報名時宣稱嘅3個鐘，大幅縮減至2個鐘25分鐘，並加設兩個截跑點，要求跑手喺限時前通過。部份跑手睇到比賽手冊後先知道修改，紛紛喺渣打馬拉松Facebook專頁投訴，要求退款或者容許轉去其他未有收緊限時嘅半馬第一組或者第二組。專頁承認，新增安排主要為符合國際田聯「金級賽道」要求，確保賽道上無其他跑手喺馬拉松精英跑手之前，避免影響佢哋嘅表現。

唔畀跑手着印有「香港加油」字眼嘅服飾
2021年10月24號，係《港區國安法》生效後首個大型馬拉松賽事，有接近1.56萬人參賽。有跑手因為着住印有「香港」（打橫睇係「加油」兩個字）字眼服飾是畀警員截查，又畀賽會要求更換跑衣，警告後唔跟從就「後果自負」；有跑手想反轉件衫着仍然被拒參賽。大會回應事件時表示唔希望賽事加入任何政治元素，但係無具體回應「香港加油」四字同政治有咩關係。警方表示，主辦單位如果遇上破壞社會安寧甚至違法情况，可以求助警方，呢次活動期間警方並無接獲相關個案。
渡頭

渡頭，亦稱馬頭、路頭、埠頭、碼頭等，又稱為突堤，船上落客貨地方，伸入水中如堤，可謂細碼頭。亦可稱之為埗，或寫步，埠嘅異字。
渡頭亦為碼頭、埠頭相混，總覧可睇碼頭一文。

名
英文稱之為jetty。
渣巴

渣巴（Kareem Abdul-Jabbar，1947年4月16號—），又名炸脖，係美國NBA籃球員，1969年到1989年服役，效力過密爾華基公鹿同洛杉磯湖人。
渣打銀行大廈

渣打銀行大廈係香港一座寫字樓，渣打銀行香港總部，喺中環德輔道中4-4A號。棟樓高191米，有42層，1990年起好，係棟樓嘅第四代。
渣打銀行大廈係其中一座參與幻彩詠香江嘅大廈。
爆穀

爆穀，俗寫爆谷，係指爆開咗嘅粟米粒，老少皆宜嘅嘢食，喺好多國家係常見嘅零食同小食，尤其喺戲院最常見。
喺商業上，由粟米粒爆成粟米花嘅體積比例，大概係1比60，而成本有限，所以利潤非常豐厚。加上粟米花成品唔帶水或汁，啱喺戲院入面食，所以受到電影觀眾同電影院主嘅歡迎亦因此，現代嘅戲院嘢食，主要係爆穀嘅世界。有講，「爆穀文化」即係「睇戲文化」。

爆穀爆炸原理
爆穀嘅每個粟米粒都含有一定量嘅水氣同油脂。同其他榖物唔同嘅係，粟米粒嘅外皮既堅硬又唔可以滲透水氣。而入面嘅澱粉幾乎完全係堅硬，高密度嘅形態。
當油同水加熱到超過沸點之後，粟米粒嘅水氣轉變成過熱而且高壓嘅水蒸氣。水蒸氣被唔透水氣嘅外皮包裹住。喺呢啲條件下，粟米粒中嘅澱粉被膠化，軟化，重可任意形變。當壓力持續增加，去到外皮破裂點，喺壓力大概930kPa，溫度大約係180°C（356°F），。粟米外皮突然裂開，導致粟米粒內部壓力瞬間下降，水蒸氣隨之迅速釋放。咁令到胚乳嘅澱粉同蛋白質擴張起泡。隨住爆破快速冷卻，澱粉同蛋白質高分子成分就形成咗常見嘅好脆嘅泡芙狀。
爆開

爆開（粵拼：baau3 hoi1）係代數幾何嘅一種構造；最基本嘅做法係响一空間（例如代數簇）入面攞走一點，然後「黍疑」個射影空間入去個竉度來代替；代數幾何學入面，爆開係處理奇點嘅基本架生。
爆笑管家

《爆笑管家》係日本週刊少年Sunday雜誌由2004年至2017年連載嘅漫畫，作者係畑健二郎。有改編成電視動畫。

故事簡介
高中一年級學生綾崎颯，因為父母好食懶飛，搞到佢要一邊返學一邊做兼職養埋佢哋，最後兩公婆同人借咗一大筆錢之後一走了之，啲收數佬要颯父債子還。颯喺逃走嘅過程中遇到有錢大小姐三千院凪，仲喺綁匪手上救咗佢，之後凪就請咗颯做管家，仲出錢幫佢還清啲債，但係之後就要由颯嘅人工度扣返。

電視動畫
第1季喺2007年4月至2008年3月響日本首播，共52集。
第2季喺2009年4月至9月響日本首播，共25集。另外有1集OVA當係第2季嘅第0集。
之後嘅《ハヤテのごとく! CAN'T TAKE MY EYES OFF YOU》喺2012年10月至12月響日本首播，共12集，《ハヤテのごとく! Cuties》喺2013年4月至7月首播，共12集。香港TVB冇播呢兩套。
爆笑銅管七先生

爆笑銅管七先生（德文：Mnozil Brass）係奧地利嘅一支銅管樂隊，擅長以搞笑嘅風格演繹經典同埋現代銅管樂。
爆肚

爆肚係指唔跟講稿即興講嘢，無論係做戲劇或者演講都有機會出現。爆肚原因多數係因為唔想受人哋寫嘅講稿限住，希望可以自由表達心目中想講嘅嘢。
爆裂點

《爆裂點》（英文：Bursting Point）係2023年上畫嘅港產片，由張家輝、陳偉霆、梁洛施主演，林超賢執導。
爆肺

爆肺，學名氣胸（英文：pneumothorax），係種呼吸系統嘅病，情況係個肺外圍穿窿，空氣走入兩層胸膜中間，積聚喺胸膜腔入面，壓住肺葉，令個肺塌陷。
爆足一周

《爆足一周》（英文：Weekly Exposé）係香港電視廣播有限公司拍攝製作，以娛樂新聞為主題嘅清談節目，2012年10月7號首播，全節目原定共13集，由查小欣、黎國輝同莊思敏擔任主持，後來因為劣評如潮，喺同年10月28號播放第四集後腰斬。雖然查小欣曾經話過個節目會回歸，但一路都無兌現。

後話
喺2021年5月，查小欣喺自己嘅報刊專欄發表文章，批評男子組合Error嘅節目《ERROR自肥企画》低俗，俾Error成員郭嘉駿以及一啲網民用《爆足一周》被腰斬嘅事嚟揶揄。
王珮瑜

王珮瑜（1978年3月4號—），係江蘇蘇州人，中國京劇演員、歌手，余派（余叔岩）第四代傳人。1992年考入上海市戲曲學校，1999年考入上海師範大學表演藝術學院，專攻老生行當；2016年王珮瑜攞到「2015中華文化人物」。

演藝經歷
1994年開始，王珮瑜分別喺「寶鋼杯」、「藍島杯」、「梨園杯」嘅全國少兒京劇大賽入面攞到一等獎。
王佩瑜初學京劇老旦，之後先改學老生行當，佢喺學校畢業後入咗上海京劇院，王佩瑜以《釣金龜》劇目攞到江蘇省票友大賽第一名；2011年，攞到第二十五屆中國戲劇梅花獎。
王珮瑜另一種創新形式《老生常談》京劇清音會同《亂彈·三月》京昆演音會，佢嘅概念係嚟自清末嘅「清音桌」，即係清唱、唔做戲、唔著戲服，用經典嘅老戲唱段、有趣嘅互動解讀、豐富嘅音樂元素題材，透過唔同嘅表演方式，令京劇嘅經典文化流傳得更遠。
2018年，王珮瑜為舞台劇《曲雲傳》唱咗主題曲《曲雲》。

師承
王佩瑜向王思及老師學嘅余派戲目《失·空·斬》、《搜孤救孤》、《捉放曹》、《大登殿》、《文昭關》、《二進宮》、《烏盆記》、《擊鼓罵曹》等。
先後又同朱秉謙、關松安、孫岳、李甫春、王世續、曲永春、童強等幾位老師拜師，學演唔同流派嘅劇目《法場換子》、《武家坡》、《打漁殺家》、《南陽關》、《群借華》、《夜奔》、《楊門女將》等戲。

獎
1994年，攞到「寶鋼杯」全國優秀少年京劇邀請賽專業組一等獎。
1996年，攞到「藍島杯」海峽兩岸五戲校京劇邀請賽一等獎。
1996年，參加「梨園杯」全國戲曲中專基本功大賽，榮獲華東區一等獎。
2001年，攞到全國京劇優秀青年演員評比展演一等獎。
2001年，攞到全國青年京劇演員電視大賽最佳表演獎。
王琦

王琦，字琢崖，大清錢塘人，乾隆嗰時出名學者。注有《李太白文集》三十六卷、《李長吉歌詩匯解》五卷，重幫手趙殿成注釋《王右丞集》之中嘅佛教典故。
王玥

王玥（Wang Yue）係第一個Elo分（Elo rating）超過二千七，做到「超級大師」（Super-GM）嘅中國籍國際象棋手。響2008年四五月之間嘅國際象棋格林披治（FIDE Grandprix）第一回合佢同阿塞拜疆嘅維卡勒·夏施莫夫（Vüqar Həşimov）同挪威嘅馬格努斯·卡爾遜（Magnus Carlsen）平排第一。
王瑤

王瑤（1345年3月9號—1394年5月17號），係高麗第34位兼末代國王，史稱高麗恭讓王，1389年—1392年在位。佢1392年俾李成桂逼退位，1394年俾李成桂派人殺咗。
王琳

王琳（1989年3月30號—），浙江杭州人，中華人民共和國女子羽毛球員。個人世界排名最高排過第一位。
王琳出身自一個羽毛球世家，阿爸係浙江省羽毛球隊總教練，而阿媽都係羽毛球員。王琳11歲開始羽毛球訓練，至2006年（17歲）贏到第一個公開賽冠軍（羽毛球大師賽）。
王瑞

王瑞 (香港)，香港親中派政治人物兼中醫界人士。
王瑞 (射擊運動員)（芬蘭文：Wang Rui），中國射擊運動員
王墳

王墳鎮，屬於中華人民共和國山東濰坊青州市，位於青州市西南山區，管轄101個行政村，總面積229.6平方公里，其中耕地4.4萬畝，喺青州市面積最大嘅鄉鎮。2005年人口有5.1萬。
王國維

王國維（1877年12月3號—1927年6月2號），字靜安，又字伯隅，晚號觀堂，係中國國學大師。因為佢研究甲骨文出名，又號觀堂，所以同佢人並稱甲骨四堂。佢係浙江嘉興海寧人。
王國維響清華國學研究院，同梁啟超、陳寅恪同趙元任，合稱『四大導師』。佢有份開拓中國新學術，貫通中西美學，響文學、美學、史學、哲學、古文字、考古學都成就昭著。
陳寅恪形容王國維嘅學術成就，『幾若無涯岸之可望、轍跡之可尋』。王國維著述甚豐，例如有《海寧王靜安先生遺書》、《紅樓夢評論》、《宋元戲曲考》、《人間詞話》、《 觀堂集林》、《古史新證》、《曲錄》、《殷周制度論》、《流沙墜簡》等62本。
喺1922年胡適講道：『南方史學勤苦而太信古，北方史學能疑古而學問太簡陋，將來中國嘅新史學須有北方嘅疑古精神同南方嘅勤學工夫』。『能夠融南北之長而去其短者，首推王國維同陳垣。』
傅斯年亦講：『幸中國遺訓不絕，經典猶在，靜庵先生馳譽海東於前，先生(陳垣)鷹揚河朔於後。』

屋企
王國維1877年響鄉下出世，浙江嘉興海寧。佢老竇係大清鹽官。

就學
1882年，王國維入私塾讀書，1893年中秀才。
1899年，佢去咗上海，響《時務報》度做嘢。工餘去羅振玉嘅東文學社，學外文同理化，掂到西方文化。1901年，有資助去日本，讀東京物理學校，之不過1902年夏天，因為病咗返大清。

事業
1903年，佢去咗通州師範學堂同埋江蘇師範學堂敎哲學同心理學等。同時又寫咗《紅樓夢評論》等幾篇哲學、美學論文。之後自己編做《靜庵文集》，響1905年出版。1907年，佢去北京，任學部圖書館編譯、名詞館協修。期間佢寫咗《人間詞話》同埋《宋元戲曲史》。
1911年，再去咗日本。
1916年，佢返中華民國，響上海敎書，重編輯學術刊物，兼任哈同所辦嘅倉聖明智大學教授。又幫藏書家蔣汝藻編《密韻樓書目》，同埋參加纂修《浙江通志》。1917年，佢寫咗《殷周制度論》。
王坤

王坤，BBS，MH，香港建制陣營（傳統親中派）政治人，港九新界公共屋邨居民商戶團體聯會第14屆會長，有「公屋活字典」之稱。

選舉經歷
喺2021年9月，佢成為香港特别行政區選舉委員會基層社團委員。
王太利

王太利（1969年6月1號—），係中國大陸男歌手、演員、編劇。2016年，參與江蘇衛視音樂節目《蒙面唱將猜猜猜第一季》。
碓

碓（音兌），農具一種，收米後用來脫穀。佢個構造啲似搖搖板咁，中間有個架做支撐，架中間穿條長木方，一頭放舂臼，另一頭用來使力。用碓亦叫碓。
碓，讀 deoi2，用幼嘅硬物按壓咁解，例如：「用枝筆碓佢」。
碎紙機

碎紙機係種寫字樓常見嘅文儀用品，用嚟將唔要嘅文件（特別係有機密資料嘅）碎毀。
碑

碑，尖嘅會叫石筆，係由人棟起嘅石，上面刻字，通常記載事跡做紀念，亦可以有其他用途，好似標里程（里程碑）或者定邊界。
碑林區

碑林區係中國陝西西安一個區，總面積22平方公里，人口83萬。
碓井健平

碓井健平（1987年5月15號—）係日本足球員，司職守門員，效力町田澤維亞。
碓井鐵平

碓井鐵平（粵拼：deoi3 zeng2 tit3 ping4，1991年11月3號—）係日本足球員，司職中場，效力長崎成功丸。
碗

碗係比較深嘅圓形嘅容器，碗口闊而碗底窄，下有碗腳。一般用途係裝嘢食，碗因為體積比鍋、盂細而可以用手拎。
上闊下窄嘅形態，放喺平地上係唔穩定嘅，根據考古學家推測，古人對碗嘅使用，可能係最初係放喺地下挖出嘅坑入面嘅。
佢嘅起源目前無從稽考，不過可追朔自古代嘅泥製容器，有陶瓷、木、石、壓克力、玻璃、琉璃、椰子等材料，製作精美嘅骨董碗係收藏家至愛。
碑林

碑林係中國陝西西安一笪豎咗好多石碑嘅地方。嗰度本嚟係間孔廟，早喺大唐末年已經有收藏，之後藏品越嚟越多，大清初年開始畀人叫做「碑林」，到1992年正式成立咗西安碑林博物館，而家收藏咗約莫三千塊碑。
碓井博行

碓井博行（1953年8月4號—）係日本足球員，司職前鋒，曾經喺1974～1984年間爲日本足球代表隊出場38次，入咗15球。
瓷磚

瓷磚係種扁平嘅磚，用陶瓷黏土、長石、陶石同石英高溫燒成。
瓦迪斯瓦夫四世

瓦迪斯瓦夫四世（1595年6月9號—1648年5月20號）係波蘭國王，喺1632年到1648年在位；亦做過俄羅斯沙皇國嘅沙皇，喺1610年到1613年在位。
瓦雷利亞語言

瓦雷利亞語言（英文：Valyrian languages）係美國奇幻長篇小說系列《冰與火之歌》入邊嘅一個虛構語系。
瓦𦉘

瓦𦉘，又叫瓦煲、砂煲、砂鍋，係用陶土整嘅煲，唔少中菜都會用到，煮完後可以直接上檯。
「砂煲瓦𦉘」（粵拼：saa1 bou1 aat7 chaat7 ）泛指煮嘢食用嘅架生。
瓷器

磁器，亦寫瓷器，係器一種，用磁土做，經塑形後，燒製而成。磁土之中，最出名係高嶺土。𥔵器本身，同陶器相近，製造方式好似，主要用土唔同。磁器色白，通常會燒製之前，通常會畫咗唔同花紋，甚至圖畫。
一般生活見到嘅磁器，有碗、碟、杯、樽、壺、匙羹等。磁器耐熱，可載熱物。洗乾淨亦相當容易。缺點係容易打爛，所以要小心放好。
𥔵器本來係日常生活用品，但佢可以塑唔同做型，畫唔同花式，精美嘅可以叫藝術品。有啲古物甚至可賣得天價。
現今亦有化學磁器，不過唔係用磁土做，而係用三聚氰氨做，質地同磁器似，實際係塑膠，並不歸入磁器之中。

名
磁器個名，出自磁州。大宋磁州窰燒出來就叫磁器。之後推而廣之，同類都叫磁器。
大宋太平廣記下邵元休寫，「即聞轟然，若撲破磁器聲。」
大明五雜俎有寫，「今俗語窯器謂之磁器者，蓋河南磁州窯最多，故相沿名之。」
大明西遊記有寫「你這瓶是個磁器，能打著他便好，如打不著他的頭，或撞著他的鐵棒，卻不打碎了？」
大清紅樓夢有寫，「我這麼逛去，城裡城外大廊大廟的逛，也沒見個新奇精緻東西，總不過是那些金玉銅磁器，沒處撂的古董兒。」

文
英文𥔵器寫chinaware。
甄偉業

甄偉業（Andrew Yun），電玩界網絡紅人，基督徒，神召會元朗錦光堂教友，曾經創立社會企業『網．想．正』。

早年經歷
佢初中嗰陣曾經經歷家庭唔少大變卦，阿哥中風兼腎疾，父母為咗照顧阿哥，長時間都喺醫院入面度過。父母冇時間理自己、屋企經濟又需要仰賴社福補助，當時甄偉業開始放棄學業埋首電玩打機，經父母勸喻先至有動力讀書，亦喺高中嗰陣成為基督徒，不過，阿哥同老竇之後都喺半年內先後離世，令佢開始再沉迷遊戲，但亦因為佢喺打機入面嘅表現同技巧，開始受到眾人關注，走上咗YouTuber之路。。

非禮教友
喺2019年，佢被揭發借虛擬實境遊戲為名，非禮四名女教友，去到2021年1月被判入獄4星期。
神學

神學係指研究神同相關宗教嘅學科，通常係指研究基督教嘅神學，而神學院就提供有關研究課程。
神學院

神學院係指提供基督教神學嘅高等教育學校，主要係培訓神職人員。
神宮司彌生

神宮司彌生 ，係日本嘅一個女藝人同埋配音員。
神奈未來

神奈未來（7月25號—），香港女漫畫家，透過繪畫小說《愛。因思坦症候群》插圖而入行。佢喺《漫道》周刊第2期開始定期連載四格漫畫《未來留學記》。
《漫道》周刊休刊後出版《漫道BATTLE》，《漫道BATTLE》第12期重新定期連載四格漫畫《未來留學記》及介紹日本嘅專欄《出張版》。
喺澳門日報《動漫世界》逢星期三有介紹日本嘅專欄《未來留學記》。
2017年1月18號開始喺可米酷漫畫連載《逗腐教室》。
神威·太湖之光

神威·太湖之光（英文：Sunway TaihuLight）係由中國國家並行計算機工程技術研究中心研制嘅超級電腦，2016年6月20號喺LINPACK中以93PFLOPS嘅測試結果超越咗天河2號（LINPACK成績大約係34PFLOPS），成爲世界上最快嘅超級電腦，直到2018年6月8號俾美國嘅超級電腦Summit超越。「太湖之光」嘅命名，源自無錫旁邊嘅太湖。目前神威·太湖之光部署喺江蘇省無錫市嘅國家超級計算無錫中心，由清華大學負責運營。
神威·太湖之光都係中國大陸首度自行設計唔使用英特爾等美國公司嘅核心產品而登上TOP500第一名寶座嘅超級電腦。呢個機組被認為係中國政府面對美國政府限制英特爾、輝達等廠商對華出售運算裝置嘅正面回應，核心組件都由中國自主設計並喺中國生產。
神宮寺勇太

神宮寺勇太，係日本嘅一個男藝人同埋演員。
神女星

神女星（Angelina），即係小行星64，係太陽系小行星帶嘅一粒小行星，喺1861年3月4號發現。
瑪琅

瑪琅（Malang）係印尼東爪哇嘅一座城，人口有89萬。
瑪格拉特

瑪格拉特（西班牙文：Malgrat de Mar）係西班牙一個城市，喺加泰隆尼亞自治區巴薩隆拿省，人口約莫1.8萬。
瑪格麗特·愛特伍

瑪格麗特·愛特伍係一個加拿大作家、詩人、小說家、教育學家、文學評論家、散文家、非虛構文學作家、科幻作家、發明家。
瑪沁

瑪沁係中國青海果洛一個縣，人口6萬。

交通
果洛機場，位於瑪沁縣大武鎮东南5.5公里，跑道長3800米。

天災
2016年10月 ,西北部嘅阿尼瑪卿雪山主峰瑪卿崗日峰大規模冰崩。
2017年8月，發生山泥傾瀉，村內三戶共九人被泥石流衝擊掩埋。
2021年5月，發生7.4級地震。

人禍
阿尼瑪卿神山被非法濫採銅礦，嚴重破壊生態環境。
瑪特美莎洛斯

瑪特美莎洛斯（Márta Mészáros，1931年9月19號—）係匈牙利一位電影導演兼編劇。
佢以拍紀錄片起家，職業生涯頭十年都係拍紀錄片。佢第一部執導嘅劇情長片《女孩子》(1968)係匈牙利第一部由女人做導演嘅電影，兼且贏咗西班牙華拉杜列國際電影節評審團特別獎。
佢嘅作品經常展露出自傳式嘅紀錄片片段。電影主題就以角色拒絕面對過去、不誠實嘅後果，以及性別問題為主。女主角往往嚟自破碎家庭，例如《女孩子》嘅故事圍繞女主角搵雙親，《領養》(1975)就以中年婦人搞領養為主線。
喺佢嘅作品中，以贏咗康城影展評審團大獎嘅《留給兒女的日記》(1984)最出名。佢亦先後憑《領養》同《留給吾愛的日記》(1987)贏咗柏林國際影展金熊獎同銀熊獎，又喺1991年擔任第十七屆莫斯科國際電影節評審。
瑪格麗特·米德

瑪格麗特·米德係一個美國策展人、人類學家、作家、電影導演。
瑪格麗特·德·安茹

瑪格麗特·德·安茹（英文：Margaret of Anjou，1430年3月23號—1482年8月25號），係英倫國王亨利六世嘅王后，安茹公爵勒內一世嘅亞女。1445年4月到1461年3月在位，期間爆發咗紅白玫瑰戰爭。
禁食

禁食，喺廣東話又叫做「斷食」（dyun6 sik6），指嘅係喺一段特定嘅時間內唔進食或者只攝取有限嘅食物。禁食喺好多宗教同文化入面都有實踐，被視為一種精神同身體淨化嘅方式。
喺一啲宗教度，禁食被睇做係一種修行嘅形式，目的係加強靈性、淨化心靈、培養克制同自律嘅品質。例如基督教入面，禁食被視為一種禁慾期嘅方式，目的係更專注地同上帝溝通。伊斯蘭教亦有斋月期間嘅禁食，穆斯林喺日出同日落期間唔進食。
除咗宗教方面，禁食亦有一啲健康同生理上嘅好處。有啲人揀進行間歇性禁食，即喺一日特定時間段內唔進食，以促進身體嘅新陳代謝、控制體重同改善健康狀況。研究亦顯示，適度嘅禁食可能對心血管健康、炎症反應同血糖控制有正面嘅影響。
禁食嘅方式同時間長度會因宗教、文化同個人選擇而有所唔同。喺實踐禁食之前，建議諮詢專業人士，確保其安全同適宜性。
禍港四人幫

禍港四人幫，係個喺中共中央政法委員會《長安劍》首次出現嘅稱呼，指黎智英、李柱銘、陳方安生同埋何俊仁四位泛民主派政治人物。呢個稱呼帶有貶義，被某啲支持香港泛民主派陣營嘅人士批評。

對呢個稱呼嘅評價
中國民運人士王丹表示，咁樣嘅宣傳口徑同鎮壓六四事件手法如出一轍。
法廣香港特約記者甄樹基批評，新華網官方微博使用漫畫對佢哋四人作出人身攻擊，，係返番去文革時代嘅批鬥手法。

有關人士去向
2020年6月30號北京單方面訂立而且有爭議性嘅《香港國家安全法》頒佈之後，黎智英同埋何俊仁畀人拉，李柱銘話要同「香港獨立運動」割蓆、捍衛「一國兩制」，而陳方安生就宣布退出政壇。
禎明

禎明係南陳後主陳叔寶嘅年號，相當於公元587年到589年，前後總共3年。佢係南陳最後一個年號。
禁食禱告

禁食禱告（天主教叫守齋祈禱）係指喺一段特定嘅期間唔食嘢（禁食），並且進行禱告，係基督宗教中嘅一種禱告方式。禁食禱告係基督徒基本嘅屬靈操練，藉住禁食禱告，幫助屬靈生命突破或更加進深。

禁食禱告嘅意義
禁食係藉著禁戒食物，放低私慾而做嘅屬靈操練。藉住禁食禱告，親近上帝，尋求上帝嘅面，明白上帝嘅旨意。
禍水

《禍水》（粵拼：wo6 seoi2，Lady in the Water）係套美國嘅神秘片、奇幻片、劇情片同恐怖片，喺2006年上畫，由禮切沙也馬蘭導演，片長109 分鐘。
禍神星

禍神星（Pandora），即係小行星55，係太陽系小行星帶嘅一粒小行星，喺1858年9月10號發現。